PATVIRTINTA

Skuodo rajono Aleksandrijos pagrindinės mokyklos direktoriaus 2022 m. kovo 14 d. įsakymu Nr. V1-7

**SKUODO RAJONO ALEKSANDRIJOS PAGRINDINĖS MOKYKLOS**

**MOKINIŲ PAŽINTINEI VEIKLAI SKIRTŲ LĖŠŲ NAUDOJIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono Aleksandrijos pagrindinės mokyklos mokinių pažintinei veiklai skirtų lėšų naudojimo tvarkos aprašas (aprašas) yra skirtas klasių vadovams, mokiniams, siekiant užtikrinti tikslingą ir racionalų lėšų, skirtų pažintinei veiklai, panaudojimą.

2. Mokinių pažintinei veiklai skirtų lėšų dydis ir jų naudojimo rekomendacijos yra nustatomos vadovaujantis Lietuvos Respublikos švietimo ir mokslo ministro 2007 m. spalio 2 d. įsakymu Nr. ISAK 1934 patvirtintomis Mokinių pažintinei veiklai skirtų lėšų naudojimo metodinėmis rekomendacijomis.

3. Rekomendacijos atitinka Ilgalaikę pilietinio ir tautinio ugdymo programą, patvirtintą Lietuvos Respublikos Seimo 2006 m. rugsėjo 19 d. nutarimu Nr. X-818 (Žin., 2006, 102-3939), Valstybinės švietimo strategijos 2003-2012 metų nuostatų įgyvendinimo programą, patvirtintą Lietuvos Respublikos Vyriausybės 2005 m. sausio 24 d. nutarimu Nr. 82 (Žin., 2005, Nr. 12-391).

4. Pažintinei veiklai skirtos lėšos yra naudojamos savo tautos ir valstybės istorijos, kultūros, gamtos savitumo puoselėjimui, tautinės savimonės ugdymui.

5. Šiame apraše vartojamos sąvokos:

**Pažintinė veikla** – viena iš neformaliojo vaikų švietimo formų, skirta skatinti vaikų ir jaunimo tautinį, pilietinį ir kultūrinį ugdymą.

**Pažintinis objektas** – turintis sociokultūrinę ar meninę vertę objektas.

**Mokyklos pažintinės veiklos lėšos** – mokyklos mokiniui pažintinei veiklai skirtos lėšos.

**II SKYRIUS**

**PAŽINTINĖS VEIKLOS TIKSLAS, UŽDAVINIAI IR PRINCIPAI**

6. Pažintinės veiklos tikslas – padėti suvokti savo tautos bei valstybės istorijos, kultūros, gamtos savitumą, puoselėti ir išlaikyti tautinę savimonę.

7. Organizuojant pažintinę veiklą keliami šie uždaviniai:

7.1. ugdyti kompetencijas, padėsiančias vaikui formuotis ir išlaikyti tautinę savimonę;

7.2. skatinti naujas pažinimo formas ir metodus;

7.3. skatinti pažinti savo gyvenamą vietovę, regioną, šalį.

8. Organizuojant pažintinę veiklą, laikomasi šių principų:

8.1. aktualumo – veikla atitinka pažintinį objektą lankančių vaikų kultūrinę ir socialinę patirtį;

8.2. demokratiškumo – mokyklos bendruomenė identifikuoja poreikius ir nustato prioritetus;

8.3. prieinamumo – veikla prieinama visiems vaikams, nepriklausomai nuo jų mokymosi galimybių, pasiekimų ir socialinės padėties;

8.4. visuotinumo – lėšos pažintinei veiklai organizuoti yra skiriamos kiekvienam mokiniui, besimokančiam mokykloje.

**III SKYRIUS**

**PAŽINTINĖS VEIKLOS ORGANIZAVIMAS IR LĖŠŲ PANAUDOJIMAS**

1. Pažintinė veikla organizuojama išnaudojant teritorijos, kurioje yra mokykla teikiamas galimybes, palaipsniui pereinant prie savivaldybės, apskrities (regiono) ar šalies pažintinių objektų.
2. Pažintinės veiklos lėšų naudojimo tvarka:
   1. kalendorinių metų pradžioje neformaliojo švietimo organizatorius, atsakingas už mokinių pažintinės veiklos organizavimą, yra informuojamas apie mokinių pažintinei veiklai skirtų lėšų sumą;
   2. neformaliojo švietimo organizatorius, vadovaudamasis skiriama lėšų suma vienam mokiniui ir mokinių skaičiumi klasėje, apskaičiuoja atskirai kiekvienai klasei tenkančią lėšų sumą mokinių pažintinei veiklai ir pateikia mokyklos direktoriui;
   3. lėšos turi būti panaudotos iki kalendorinių metų pabaigos;
   4. lėšos skiriamos visoms mokyklos 1-8 klasėms;
   5. klasių vadovai informuoja mokyklos direktorių dėl lėšų panaudojimo, nurodo vykstančių dalyvių skaičių, pažintinės veiklos tikslą, uždavinius, išvykimo, grįžimo laiką ir vietą.
3. Lėšų, skirtų pažintinei veiklai organizuoti, apskaitą tvarko Skuodo rajono biudžetinių įstaigų buhalterinės apskaitos tvarkymo skyrius.
4. Pažintinei veiklai vykdyti rekomenduojami tokie pažintiniai objektai:
   1. muziejai;
   2. istorijos, gamtos, geografijos, kultūros paminklai.
5. Pažintinei veiklai vykdyti rekomenduojamos šios veiklos formos:
   1. ekskursijos;
   2. išvykos;
   3. kraštotyrinė veikla;
   4. vaikų turizmo renginiai pažintiniais tikslais ir pan.
6. Lėšų, skirtų mokinių pažintinei veiklai vykdyti negalima naudoti:
   1. kelionių į užsienį ir su jomis susijusių išlaidų apmokėjimui;
   2. mokytojo darbo už organizuojamą pažintinę veiklą apmokėjimui;
   3. mokinių išvykų į olimpiadas, konkursus, viktorinas, sporto varžybas ir pan. apmokėjimui;
   4. pramoginių renginių lankymo ir organizavimo išlaidų apmokėjimui;
   5. įvairių projektų veiklų, programų parengimo išlaidų apmokėjimui;
   6. mokinių poilsio organizavimo apmokėjimui.
7. Siekdama pažintinės veiklos kokybės, veiksmingumo didinimo, paslaugų savikainos mažinimo, mokykla gali sudaryti bendradarbiavimo sutartis dėl pažintinės veiklos organizavimo su neformaliojo švietimo, kultūros ir kitomis įstaigomis, nevyriausybinėmis organizacijomis.

**IV. BAIGIAMOSIOS NUOSTATOS**

1. Pažintinei veiklai finansuoti gali būti naudojamos rėmėjų, mokinių tėvų ir kitos paramos lėšos teisės aktų nustatyta tvarka.
2. Aprašas gali būti koreguojamas ar keičiamas mokyklos direktoriaus įsakymu.